નવી દિલ્હી- રાજસ્થાનમાંથી આવી રહેલા ધૂળના તોફાનને કારણે દિલ્હી વાસીઓના લોકોનું શ્વાસ લેવાનું પણ મુશ્કેલ બની ગયું છે. ખરાબ વાતારવણને કારણે સ્થિતિ એવી સર્જાઈ છે કે, દિલ્હીમાં દિવસના સમયે પણ સુર્ય ધુંધળો દેખાય છે. તો દિલ્હી પાસે આવેલા નોઈડામાં તો પરિસ્થિતિ તેનાથી પણ વધુ ખરાબ છે. બુધવારે નોઈડામાં પીએમ 10નું સ્તર 1135 માઈક્રોગ્રામ પ્રતિ ઘન મીટર પહોંચી ગયું હતું. હવામાન વિભાગના જણાવ્યા અનુસાર આગામી ત્રણ દિવસ સુધી દિલ્હી-એનસીઆરમાં સ્થિતિ સુધરવાની કોઈ શક્યતા નથી.